section_heading: Status fakulteta
paragraph_text: Fakultet prirodoslovno-matematičkih i odgojnih znanosti jedan je od fakulteta Sveučilišta u Mostaru. Proizašao je iz Pedagoškoga fakulteta akademske godine 2005./06. Djelatnost Fakulteta određena je Statutom fakulteta kao visokoškolska ustanova obrazovanja studenata u preddiplomskom, diplomskom i poslijediplomskom studiju. Od osnivanja, fakultet karakterizira razvoj, podizanje kvalitete i povećanje broja studenata zbog širenja i otvaranja novih odjela.